Blaze7451/Wiki-th-20250601 huggingface dataset:
นิวคาสเซิลไวเปอร์ส

นิวคาสเซิลไวเปอร์ส (Newcastle Vipers) เป็นสโมสรฮอกกี้น้ำแข็งซึ่งตั้งอยู่ในนิวคาสเซิลอะพอนไทน์ ประเทศอังกฤษ และเป็นอดีตสมาชิกของอีลิทไอซ์ฮอกกี้ลีก ที่ซึ่งในช่วงก่อนหน้านี้เป็นสมาชิกของบริติชเนชันแนลลีก
ทั้งนี้ ลิขิต เนียมวัน ซึ่งเป็นนักกีฬาฮอกกี้น้ำแข็งทีมชาติไทยได้เคยร่วมสร้างผลงานให้แก่ทีมนี้ในช่วง ค.ศ. 2008 

**ประวัติ**
เมโทรเรดิโออารีนา สนามเหย้าตั้งแต่ ค.ศ. 2002 ถึง ค.ศ. 2009
ลานสเก็ตน้ำแข็งไวต์ลีย์ สนามเหย้าตั้งแต่ ค.ศ. 2009 ถึง ค.ศ. 2011
สโมสรนี้ได้รับการก่อตั้งขึ้นในเดือนสิงหาคม ค.ศ. 2002 หลังช่วงฤดูกาลที่ซึ่งไม่มีทีมฮอกกี้น้ำแข็งระดับอาชีพในนิวคาสเซิล โดยในช่วงก่อนหน้านี้ เมืองนี้ได้ส่งทีมนิวคาสเซิลเจสเตอร์สที่ได้รับการก่อตั้งขึ้นใน ค.ศ. 1999 โดยนักธุรกิจชาวฟินแลนด์ชื่อแฮร์รี ฮากิโม ที่ได้ซื้อแฟรนไชส์จากไอซ์ฮอกกี้ซูเปอร์ลีก
แฟรนไชส์นี้เคยมีเจ้าของโดยจอห์น ฮอลล์ ผู้ซึ่งเคยมีสโมสรเป็นของตนเองโดยเป็นส่วนหนึ่งของความทะเยอทะยานในโครงการ "สโมสรกีฬานิวคาสเซิล" และเป็นที่รู้จักในชื่อนิวคาสเซิลคอบราส์และต่อมาในชื่อนิวคาสเซิลริเวอร์คิงส์ทีมคอบราส์ก่อนหน้านี้ได้เล่นในฐานะเดอร์แฮมแวสป์สที่ได้ย้ายไปเล่นในนิวคาสเซิลอะพอนไทน์อารีนาต่อจากฤดูกาลที่โครวทรีเลเซอร์เซ็นเตอร์ในซันเดอร์แลนด์อันเป็นผลมาจากทางฮอลล์ได้ซื้อทีมดังกล่าว หลังจากที่มีปัญหาทางการเงินมาเป็นระยะเวลาหลายปี และลานสเก็ตน้ำแข็งเดอร์แฮมได้ปิดลงหลังจากนั้นไม่นาน
หลังจากที่เล่นสามฤดูกาลแรกในบริติชเนชันแนลลีก ทีมไวเปอร์สได้เข้าร่วมแข่งในอีลิทไอซ์ฮอกกี้ลีกในฤดูกาล 2005-06 โดยในช่วงฤดูกาลแรกทีมไวเปอร์สได้ตำแหน่งรองชนะเลิศเมื่อครั้งที่พบกับทีมเบลฟัสต์ไจแอนส์ในลีกและชนะการแข่งขันชิงแชมป์เพลย์ออฟอีลิทไอซ์ฮอกกี้ลีกที่เนชันแนลไอซ์เซ็นเตอร์โดยเป็นฝ่ายชนะทีมเชฟฟิลด์สตีลเลอร์สที่ 2-1 เกมในนัดแกรนด์ไฟนอล

**การสิ้นสุดของสโมสร**
เมื่อวันที่ 6 พฤษภาคม ค.ศ. 2011 ทางอีลิทไอซ์ฮอกกี้ลีกได้ยืนยันว่าทีมไวเปอร์สจะยุบตัวลงและไม่ได้มีส่วนร่วมในฤดูกาล 2011-12 หลังจากประสบปัญหาภาวะทางการเงินมาเป็นระยะเวลาหลายเดือน โดยได้มีการออกไปจากรายการแข่งภาคตะวันออกเฉียงเหนือเนื่องด้วยไม่มีผลงานสโมสรในระดับดีเยี่ยมช่วงฤดูกาล 2011-12 ไจมี ลองเมียร์ ซึ่งเป็นผู้จัดการทั่วไปได้กล่าวว่า "เป็นเรื่องเศร้าอย่างไม่น่าเชื่อที่ทีมไวเปอร์สจะไม่เข้าร่วมในอีลิทลีกตามที่มีการประชุมขึ้นในวันอังคาร"

**เกียรติประวัติ**
 แชมป์เพลย์ออฟอีไอเอชแอล ฤดูกาล 2005-06- ผู้ชนะฟินดัสคัพ ฤดูกาล 2002-03, 2003-04- รองชนะเลิศอีลิทลีก ฤดูกาล 2005-06- อีไอเอชแอลออลสตาร์ทีมที่หนึ่ง
** ฤดูกาล 2005-06 เทรเวอร์ โคเอนิก, แยน คราจิเส็ค- อีไอเอชแอลออลสตาร์ทีมที่สอง
** ฤดูกาล 2005-06 โจนาธาน วีเวอร์
** ฤดูกาล 2006-07 โจนาธาน วีเวอร์
** ฤดูกาล 2008-09 แอนดรูว์ เวอร์เนอร์

**เสื้อถักเกษียณอายุ**
 8. ฌอน จอห์นสัน- 34. เพทรี โรเทียไอเนน (ออกจากตำแหน่งตามนิวคาสเซิลเจสเตอร์ส)

**สถิติฤดูกาล**
แหล่งที่มา: eliteprospects.com

**รายงานข่าวของสื่อมวลชน (ไวเปอร์สฮอกกี้ทีวี)**
ตั้งแต่เดือนกันยายน ค.ศ. 2009 ถึงเดือนมีนาคม ค.ศ. 2011 บรรดานักเรียนหลักสูตรการผลิตสื่อเอ็นดีของวิทยาลัยเกตส์เฮดได้ถ่ายทำเกมเหย้าทุกเกม และได้ผลิตรายการไฮไลท์รายสัปดาห์สำหรับเว็บไซต์ของทีม

**อ้างอิง**

**แหล่งข้อมูลอื่น**
  Newcastle Vipers News from ChronicleLive
หมวดหมู่:ทีมฮอกกี้น้ำแข็งในประเทศอังกฤษ
หมวดหมู่:กีฬาในนิวคาสเซิลอะพอนไทน์
หมวดหมู่:สโมสรกีฬาที่ก่อตั้งในปี พ.ศ. 2545
ความเป็นไปได้เท่ากัน

ความเป็นไปได้เท่ากัน (equipossibility) คือมโนทัศน์ทางปรัชญาในทฤษฎีความเป็นไปได้ ซึ่งเป็นสิ่งตั้งต้นของสัญกรณ์ความน่าจะเป็นเท่ากัน (equiprobability) ในทฤษฎีความน่าจะเป็น ความเป็นไปได้เท่ากันใช้แยกแยะสิ่งที่ สามารถ เกิดขึ้นได้ในการทดลองความน่าจะเป็น ตัวอย่างเช่น เมื่อพิจารณาการกลิ้งลูกเต๋าหกหน้า ทำไมเราจึงมีทรรศนะโดยทั่วไปว่า ผลที่เป็นไปได้ที่จะออกมาจึงควรเป็น {1, 2, 3, 4, 5, 6} แทนที่จะเป็น {6, ไม่ใช่ 6} ก็เพราะว่าเซตแรกนั้นมีทางเลือกที่เป็นไปได้เท่า ๆ กัน ขณะที่เซตหลังไม่ใช่ เพราะทางเลือกที่ไม่ออก 6 โดยธรรมชาติจะมากเป็นห้าเท่าของกรณีออก 6 สิ่งนี้ยังคงเป็นจริงถึงแม้ว่าลูกเต๋าจะถูกถ่วงน้ำหนัก อันจะทำให้กรณีออก 6 และไม่ใช่ 6 มีความเป็นไปได้เท่ากันก็ตาม

**อ้างอิง**

**แหล่งข้อมูลอื่น**
  Book Chapter by Henry E. Kyburg Jr. on equipossibility, with the 6/not-6 example above-  Quotes on equipossibility in classical probability
หมวดหมู่:การตีความความน่าจะเป็น
หมวดหมู่:ความเป็นไปได้
ความน่าจะเป็นเท่ากัน

ความน่าจะเป็นเท่ากัน (equiprobability) คือมโนทัศน์ทางปรัชญาในทฤษฎีความน่าจะเป็น ที่ยอมให้กำหนดความน่าจะเป็นปริมาณเท่า ๆ กันแก่ผลที่จะออกมา เมื่อผลเหล่านั้นได้ถูกพิจารณาแล้วว่ามีความเป็นไปได้เท่ากัน (equipossibility) ในการรับรู้บางสิ่ง บทบัญญัติอันเป็นที่รู้จักดีที่สุดของกฎดังกล่าวคือ หลักแห่งความไม่แตกต่าง (principle of indifference) ของลาปลัส ซึ่งกล่าวไว้ว่า "เราไม่มีสารสนเทศอื่นใดนอกเหนือไปจาก" เหตุการณ์ไม่เกิดร่วมจำนวน N เหตุการณ์ที่สามารถเกิดขึ้นได้ เราจึงจัดการกำหนดความน่าจะเป็นของแต่ละเหตุการณ์เป็น N การกำหนดความน่าจะเป็นแบบอัตวิสัยนี้ใช้เฉพาะในบางสถานการณ์อย่างเช่นการกลิ้งลูกเต๋าหรือการออกสลากกินแบ่ง เนื่องจากการทดลองเหล่านี้สนับสนุนโครงสร้างสมมาตร และสถานะความรู้ของผู้กำหนดจะต้องไม่เปลี่ยนแปลงโดยชัดแจ้งภายใต้สมมาตรนี้

**แหล่งข้อมูลอื่น**
  Quotes on equiprobability in classical probability
หมวดหมู่:ทฤษฎีความน่าจะเป็น
หมวดหมู่:การตีความความน่าจะเป็น
สิงโตทะเลกาลาปาโกส

สิงโตทะเลกาลาปาโกส (Galápagos sea lion; Zalophus wollebaeki) สัตว์เลี้ยงลูกด้วยนมในอันดับสัตว์กินเนื้อ จำพวกสิงโตทะเลชนิดหนึ่ง 
สิงโตทะเลกาลาปาโกส อยู่ในสกุลเดียวกันกับสิงโตทะเลแคลิฟอร์เนีย (Z.  californianus) แต่มีขนาดเล็กกว่า นับเป็นสิงโตทะเลหรือแมวน้ำเพียงชนิดเดียวเท่านั้น ที่ไม่ได้อาศัยอยู่ในพื้นที่ที่มีอุณหภูมิหนาวเย็น หรือเขตขั้วโลก แต่อาศัยอยู่ในเขตร้อนใกล้เส้นศูนย์สูตร สันนิษฐานว่าคงเป็นเพราะในโลกยุคน้ำแข็ง มีกระแสน้ำเย็นทั้งเหนือและใต้ได้พัดพาเอาบรรพบุรุษของสิงโตทะเลกาลาปาโกส เดินทางมายังที่หมู่เกาะกาลาปาโกส อันเป็นสถานที่แห่งเดียวที่จะมีการพบเห็นสิงโตทะเลกาลาปาโกสได้
สิงโตทะเลกาลาปาโกส พบอาศัยอยู่แทบทุกเกาะในหมู่เกาะกาลาปาโกส ตัวผู้เมื่อโตเต็มที่มีน้ำหนักประมาณ 225 กิโลกรัม โดยจะมีอาณานิคมหรืออาณาเขตเป็นของตนเอง ประกอบด้วยตัวเมียราว 30 ตัว และลูก ๆ อีกจำนวนหนึ่ง ตัวผู้จะแสดงความเป็นเจ้าของหรือผู้ครอบครองด้วยการดำผุดดำว่ายในน้ำใกล้ชายฝั่ง เพื่อป้องกันตัวผู้ตัวอื่นบุกรุกเข้ามา ซึ่งการกระทำเช่นนี้จะทำให้ตัวผู้ตัวนั้นเหนื่อยล้าในเวลาประมาณ 4-8 สัปดาห์ เป็นการเปิดโอกาสให้ตัวผู้ตัวอื่นเข้ามาแย่งอาณาเขตและตัวเมียทั้งหมด ตัวผู้ที่พ่ายแพ้จะหลบไปพักฟื้นกันเป็นกลุ่มในสถานที่อื่น ซึ่งจะมีแต่ตัวผู้ที่มีสภาพเช่นเดียวกันรวมตัวกัน เพื่อรอเวลาบุกชิงอาณาเขตคืน สิงโตทะเลกาลาปาโกสกินปลาและสัตว์น้ำต่าง ๆ เป็นอาหารหลัก โดยเฉพาะอย่างยิ่งปลาซาร์ดีน สามารถออกไปหาอาหารได้ไกลถึง 15 กิโลเมตรในทะเล แต่ก็มีความเสี่ยงที่จะะจอกับศัตรูตามธรรมชาติด้วย เช่น ปลาฉลาม และวาฬเพชฌฆาต
สิงโตทะเลกาลาปาโกส มีฤดูผสมพันธุ์ที่ยาวนานตั้งแต่เดือนพฤษภาคม-มกราคม ในปีถัดไป ออกลูกครั้งละ 1 ตัว ลูกสิงโตทะเลจะดูดกินนมแม่จนอายุได้ 1 ขวบ และจะได้รับการป้องกันดูแลจนอายุได้ 3 ขวบ ในขณะที่แม่สิงโตทะเลออกไปหาอาหาร จะมีสิงโตทะเลตัวเมียตัวอื่นทำหน้าที่ดูแลแทน ขณะเดียวกันสิงโตทะเลตัวผู้ก็จะทำหน้าที่เฝ้าระวังภัยให้เช่นกัน
สิงโตทะเลตัวเมียและลูกอ่อน
สิงโตทะเลกาลาปาโกส เป็นสัตว์ที่ไม่เกรงกลัวมนุษย์ มักเข้ามาอยู่ใกล้ ๆ เมื่อพบเจอมนุษย์ รวมถึงดำน้ำใกล้กับนักดำน้ำด้วย จึงถือเป็นสิ่งที่ดึงดูดใจประการหนึ่งที่เรียกผู้คนให้เดินทางมาท่องเที่ยวที่หมู่เกาะกาลาปาโกส นอกจากนี้แล้วยังมีพฤติกรรมแย่งกินปลาจากร้านขายปลาบนเกาะซานตาครูซ ของหมู่เกาะกาลาปาโกสกับนกกระทุงสีน้ำตาล (Pelecanus occidentalis) อีกด้วย 

**อ้างอิง**

**แหล่งข้อมูลอื่น**
หมวดหมู่:วงศ์แมวน้ำมีหู
หมวดหมู่:มหสัตว์
หมวดหมู่:สัตว์ที่พบเฉพาะหมู่เกาะกาลาปาโกส
หมวดหมู่:พรรคดำรงไทย (พ.ศ. 2538)

หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2538
หมวดหมู่:พรรคการเมืองไทยที่ยุบพรรคในปี พ.ศ. 2539
หมวดหมู่:ผู้หญิงเกาหลีแบ่งตามอาชีพ

หมวดหมู่:ผู้หญิงเกาหลี
หมวดหมู่:ผู้หญิงแบ่งตามสัญชาติและอาชีพ
หมวดหมู่:ชาวเกาหลีแบ่งตามอาชีพ
หมวดหมู่:ผู้หญิงเกาหลีใต้แบ่งตามอาชีพ

หมวดหมู่:ผู้หญิงเกาหลีใต้
หมวดหมู่:ผู้หญิงแบ่งตามสัญชาติและอาชีพ
หมวดหมู่:ชาวเกาหลีใต้แบ่งตามอาชีพ
หมวดหมู่:ผู้หญิงเกาหลีแบ่งตามอาชีพ
หมวดหมู่:ผู้หญิงเกาหลีใต้

หมวดหมู่:ผู้หญิงแบ่งตามสัญชาติ
หมวดหมู่:ชาวเกาหลีใต้
หมวดหมู่:ผู้หญิงเกาหลี
หมวดหมู่:นักเดินแบบเกาหลีใต้

หมวดหมู่:นักเดินแบบแบ่งตามสัญชาติ
หมวดหมู่:ชาวเกาหลีใต้แบ่งตามอาชีพ
หมวดหมู่:นักเดินแบบเกาหลี
หมวดหมู่:ผู้หญิงไทยแบ่งตามอาชีพ

หมวดหมู่:ผู้หญิงไทย
หมวดหมู่:ผู้หญิงแบ่งตามสัญชาติและอาชีพ
หมวดหมู่:ชาวไทยแบ่งตามอาชีพ
หมวดหมู่:วิวัฒนาการทางชีววิทยา

หมวดหมู่:วิวัฒนาการ
หมวดหมู่:ชีววิทยา
หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ
วันเป็งปุ๊ด

วันเป็งปุ๊ด หรือ เพ็ญพุธ หรือประเพณีตักบาตรเที่ยงคืน เป็นประเพณีของทางภาคเหนือ ในทุกปีที่มีวันขึ้น 15 ค่ำ ที่ตรงกับวันพุธโดยไม่เจาะจงว่าต้องอยู่ในเดือนใด พระภิกษุสามเณรทุกรูปจะออกบิณฑบาตในตอนเที่ยงคืน โดยมีความแตกต่างของการนับเวลาคือ ที่ จังหวัดเชียงใหม่ จะตักบาตรคืนวันอังคารหลังเวลา 00.00 น. ซึ่งเป็นช่วงเวลาที่เข้าสู่วันพุธ ในขณะที่จังหวัดเชียงราย ลำปาง แม่ฮ่องสอน และแพร่ จะใส่ตักบาตรในคืนวันพุธเวลา 24.00 น. เป็นต้นไป บรรดาพุทธศาสนิกชนชาวเหนือจะเตรียมข้าวสารอาหารแห้งไว้คอยใส่บาตรตั้งแต่หลังเที่ยงคืน โดยจะไปคอยใส่บาตรที่หน้าบ้าน ตามถนนสายต่าง ๆ หรือตามแยกใกล้ชุมชน เป็นต้น 

**ประวัติ**
ประเพณีตักบาตรเที่ยงคืน เกิดขึ้นครั้งแรกเมื่อใดไม่ปรากฏหลักฐานที่แน่ชัด แต่เข้าใจว่าทางภาคเหนือคงรับเอามาจากประเทศพม่า มีความเชื่อว่า พระอุปคุตซึ่งเป็นภิกษุที่พระพุทธเจ้าทรงเป็นองค์อุปัชฌาย์ เมื่อสำเร็จเป็นพระอรหันต์แล้ว ได้เสด็จลงไปจำศีลภาวนาอยู่ ณ สะดือทะเล ในรอบ 1 ปี จะขึ้นมาโปรดชาวเมืองก่อนเวลารุ่งอรุณชาวพม่ามักตื่นแต่ดึก เพื่อเตรียมอาหารไว้ใส่บาตรพระอุปคุตโดยมีคติความเชื่อว่า หากผู้ใดได้ทำบุญตักบาตรพระอุปคุตแล้วจะได้บุญใหญ่หลวง เกิดโชคลาภและความเป็นสิริมงคลในชีวิต คติความเชื่อนี้จึงทำให้พุทธศาสนิกชนถือปฏิบัติสืบทอดกันมาแต่ครั้งบรรพบุรุษ ในประเทศไทยการใส่บาตรเที่ยงคืนนี้ชาวเหนือเชื่อกันว่าพระอุปคุตจะแปลงกายเป็นสามเณรออกมาโปรดสัตว์ถ้าผู้ใดได้ใส่บาตรกับพระอุปคุตแล้วบุคคลนั้น จะประสบแต่ความสุขร่ำรวยด้วยทรัพย์สินเงินทองได้อานิสงส์แรง ดังนั้นเมื่อถึงวันเพ็ญตรงกับวันพุธชาวเหนือทุกคนจะไปคอยใส่บาตรเป็นพิเศษ

**อ้างอิง**
หมวดหมู่:ประเพณีไทย
หมวดหมู่:ประเพณีพม่า
หมวดหมู่:วัฒนธรรมล้านนา
โกงกางเขา

โกงกางเขา Fagraea ceilanica Thunb. เป็นพืชในวงศ์ดอกหรีดเขา ชื่ออื่นๆคือ ฝ่ามือผี (มหาสารคาม)คันโซ่ (อุบลราชธานี)นางสวรรค์ นิ้วนางสวรรค์ (ใต้)เป็นไม้ยืนต้น หรือไม้พุ่ม ไม่ผลัดใบ มีรากอากาศ เปลือกต้นสีเทา บาง เปลือกชั้นในสีขาว ใบเดี่ยว เรียงตรงข้าม เนื้อใบหนาและเหนียว ใบแก่หนาอุ้มน้ำ มีหูใบหนาเป็นวงแหวน  ดอกช่อ เป็นช่อสั้นๆ ที่ซอกใบหรือปลายกิ่ง กลีบดอกสีขาวหรือเหลืองอ่อน กลีบเชื่อมติดกันเป็นรูปปากแตร ปลายแยกออกเป็น 5 พู โค้งไปด้านหลัง กลิ่นหอม  เกสรตัวผู้ 5 อัน ติดกับหลอดของกลีบและสั้นกว่า ชั้นกลีบเลี้ยง แยกเป็นพูป้านๆ ติดทนจนเป็นผล ผลสด รีหรือกลม สีขาวหม่นแกมเขียว เป็นมัน เหนียว ปลายแหลม สุกเป็นสีม่วงเข้ม หรือดำ เกลี้ยง เนื้อผลนิ่มฉ่ำน้ำ มีเมล็ดมาก ขนาดเล็ก

ในภาคตะวันออกเฉียงเหนือของไทย ใช้โกงกางเขาเป็นพืชสมุนไพร โดยนำมารากมาต้มน้ำดื่ม บำรุงเลือด ในเอเชียนิยมปลูกเป็นไม้จัดสวน
ผล

**อ้างอิง**

**แหล่งข้อมูลอื่น**
  Fagraea ceilanica. India Biodiversity.
*Qasim, M. A., et al. (1987).  A new glycosyl flavone from Fagraea obovata wall. Phytochemistry 26(10) 2871-72.
หมวดหมู่:วงศ์ดอกหรีดเขา
หมวดหมู่:สมุนไพร
วงศ์ดอกหรีดเขา

วงศ์ดอกหรีดเขา หรือ (:En:Gentianaceae) เป็นวงศ์ของพืชมีดอกที่อยู่ในกลุ่มของพืชใบเลี้ยงคู่แท้  ประกอบด้วย 87 สกุลและมากกว่า 1500 สปีชีส์ 

**สกุล**

**อ้างอิง**
 Gentian Research Network

**แหล่งข้อมูลอื่น**
 Gentianaceae in Topwalks
ปรงทะเล

ปรงทะเล, มะพร้าวเต่าทะเล หรือ สาคูราชินี (Queen sago; Cycas rumphii) เป็นพืชเมล็ดเปลือยจำพวกปรง ลำต้นหยาบเกิดจากรอยที่หลุดไปของใบ สีน้ำตาลแก่ ใบประกอบแบบขนนกชั้นเดียว ปลายใบแหลม เส้นกลางใบเป็นร่องตื้น ๆ โคนก้านใบย่อยมีหนาม เมล็ดสีเขียวเป็นมัน แก่แล้วเป็นสีส้มอมน้ำตาล ลำต้นให้แป้งสาคูที่นำไปทำอาหารได้ เมล็ดดิบเป็นพิษ ใบใช้ทำพวงหรีด 
ปรงทะเลตัวเมีย

**อ้างอิง**
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 90 
หมวดหมู่:วงศ์ปรง
หมวดหมู่:พืชที่รับประทานได้
หมวดหมู่:พืชมีพิษ
บุกคางคก

บุกคางคก Amorphophallus paeoniifolius (Dennst.) Nicolson. เป็นพืชในวงศ์ Araceae ชื่ออื่นๆ ได้แก่ มันซูรัน (กลาง) บุกคุงคก (ชลบุรี) เบีย เบือ บุกหนาม บุกหลวง (แม่ฮ่องสอน) หัวบุก (ปัตตานี) บักกะเดื่อ(สกลนคร) กระบุก(บุรีรัมย์) บุกรอ หัววุ้น เป็นพืชล้มลุก  เจริญเติบโตในฤดูฝน และพักตัวในฤดูหนาว มีหัวใต้ดินขนาดใหญ่ สีน้ำตาล อายุหลายปี ลำต้นกลม อวบน้ำ  ผิวขรุขระ มีลายสีเขียวสีแดงใบเดี่ยว ออกที่ปลายยอด ใบแผ่ออกคล้ายกางร่มแล้วหยักเว้าเข้าหาเส้นกลางใบ ขอบใบจักเว้าลึก กลม อวบน้ำ ดอกออกเป็นช่อแทงขึ้นมาจากหัวใต้ดิน บริเวณโคนต้น เป็นแท่งมีลายสีเขียวหรือสีแดงแกมสีน้ำตาล ดอกช่อ แทงออกมาจากหัวใต้ดิน ช่อดอกมีกาบหุ้ม ลักษณะเป็นแท่งสีแดงแกมน้ำตาล ก้านช่อดอกสั้น มีใบประดับ รูปกรวยหุ้มช่อดอก ขอบหยักเป็นคลื่น และบานออก ปลายช่อ ดอกเป็นรูปกรวยคว่ำขนาดใหญ่ ยับเป็นร่องลึก สีแดงอมน้ำตาลหรือสีม่วงเข้ม ดอกตัวผู้อยู่ตอนบน ดอกตัวเมียอยู่ตอนล่าง มีกลิ่นเหม็นคล้ายซากสัตว์เน่า ผลรูปทรงรียาว มีจำนวนมากติดกันเป็นช่อ หัวบุกมีลักษณะค่อนข้างกลม  เนื้อในหัวสีชมพูสด เหลืองอมชมพู หรือขาวเหลือง ผลสด เนื้อนุ่ม เมื่ออ่อนสีเขียว สุกแล้วเป็นสีเหลือง สีส้มจนถึงแดง
หัวบุก
บุกคางคกเป็นพืชพื้นเมืองในเอเชียตะวันออกเฉียงใต้ พบตั้งแต่ ศรีลังกา ไปจนถึงอินโดนีเซีย ฟิลิปปินส์ ลำต้นของบุกคางคก ใส่แกงเป็นอาหารได้ ในรัฐเบงกอลตะวันตก ประเทศอินเดีย นำหัวไปทอดหรือใส่ในแกงกะหรี่ ลำต้นรับประทานเป็นผัก ชาวญี่ปุ่นใช้ทำอาหารลดความอ้วน หัวบุกมีสารสำคัญคือ กลูโคแมนแนน (glucomannan) เป็นโพลีแซคคาไรด์ มีคุณสมบัติคล้ายเพกติน ในทางยาสมุนไพร หัว ใช้กัดเสมหะ แก้เลือดจับเป็นก้อน หุงกับน้ำมัน ใส่บาดแผล กัดฝ้าและกัดหนองดี นำหัวมาต้มกับน้ำ แก้โรคตับ โรคท้องมาน ยากัดเสมหะ แก้ไอใช้แก้พิษงู ใช้เป็นยาแก้แผลไฟไหม้และน้ำร้อนลวก ช่วยลดระดับน้ำตาลในเส้นเลือด รักษาโรคเบาหวาน. 
การใช้ประโยชน์ด้านอุตสาหกรรมแปรรูป  อุตสาหกรรมการแปรรูปส่วนใหญ่มี3รูปแบบ คือ แผ่นบุกแห้ง ผงวุ้นบุกหรือผงวุ้นกลูโคแมนแนนจะนำไปเป็นส่วนผสมอาหารหลายชนิด และบรรจุแคปซูลและในรูปผลิตภัณฑ์อาหารเสริมสุขภาพสำเร็จรูป พร้อมนำไปประกอบอาหาร หรือนำไปรับประทานได้ทันที เช่น แท่งวุ้น เส้นวุ้น.
สารพิษในบุก ยางที่พบในหัวบุก ลำต้นและใบ ประกอบด้วยสารแคลเซียมออกซาเลต (calcium oxalate) หากสัมผัสกับผิวหนังจะทำให้เกิดอาการคัน หากข้อตาจะทำให้เกิดการระคายเคือง มีการแสบตาอย่างรุนแรงและอาจทำให้ตาบอดได้
ข้อห้ามสำหรับการรับประทานบุก คือ หัวบุกจะมีรสเผ็ด เป็นยาร้อน มีพิษ ออกฤทธิ์ต่อม้าม ตับ และระบบทางเดินอาหาร ดังนั้น ในกลุ่มคนที่ ม้าม ตับ และระบบทางเดินอาหาร ไม่ดี ควรหลีกเลี่ยงรับประทาน และไม่รับประทานมากเกินไป

**อ้างอิง**
หมวดหมู่:วงศ์บอน
หมวดหมู่:พืชที่รับประทานได้
หมวดหมู่:สมุนไพร
หมวดหมู่:พืชหัว
หมวดหมู่:ผู้หญิงแคนาดาแบ่งตามอาชีพ

หมวดหมู่:ผู้หญิงแคนาดา
หมวดหมู่:ผู้หญิงแบ่งตามสัญชาติและอาชีพ
หมวดหมู่:ชาวแคนาดาแบ่งตามอาชีพ
หมวดหมู่:ผู้หญิงแบ่งตามประเทศ

หมวดหมู่:ผู้หญิง
หมวดหมู่:หมวดหมู่แบ่งตามประเทศ
หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ
หมวดหมู่:ผู้หญิงแบ่งตามทวีป

หมวดหมู่:ผู้หญิง
หมวดหมู่:หมวดหมู่แบ่งตามทวีป
หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ
หมวดหมู่:นักเดินแบบจีน

หมวดหมู่:นักเดินแบบแบ่งตามสัญชาติ
หมวดหมู่:ชาวจีนแบ่งตามอาชีพ
หมวดหมู่:แฟชั่นชาวจีน
หมวดหมู่:เครื่องแต่งกายจีน

หมวดหมู่:เครื่องแต่งกายแบ่งตามสัญชาติ
หมวดหมู่:วัฒนธรรมจีน
หมวดหมู่:ประวัติศาสตร์เครื่องแต่งกายของชาวเอเชีย
หมวดหมู่:ประวัติศาสตร์เครื่องแต่งกายของชาวเอเชีย

หมวดหมู่:ประวัติศาสตร์เครื่องแต่งกาย
หมวดหมู่:เครื่องแต่งกายแบ่งตามสัญชาติ
หมวดหมู่:ผู้หญิงจีนแบ่งตามอาชีพ

หมวดหมู่:ผู้หญิงจีน
หมวดหมู่:ผู้หญิงแบ่งตามสัญชาติและอาชีพ
หมวดหมู่:ชาวจีนแบ่งตามอาชีพ
หมวดหมู่:ผู้หญิงฝรั่งเศสแบ่งตามอาชีพ

หมวดหมู่:ชาวฝรั่งเศสแบ่งตามอาชีพ
หมวดหมู่:ผู้หญิงแบ่งตามสัญชาติและอาชีพ
หมวดหมู่:ผู้หญิงฝรั่งเศส
ลาเกิน

ลาเกิน (Laken, Nl-laken.ogg) หรือ ลาแกน (Laeken, pron) เป็นบริเวณเขตที่อยู่อาศัยบริเวณชานเมืองทิศตะวันตกเฉียงเหนือของกรุงบรัสเซลส์ในประเทศเบลเยียม ลาเกินนั้นอยู่ในเขตปกครองของเทศบาลเมืองบรัสเซลส์ (Municipality of the City of Brussels) โดยใช้รหัสไปรษณีย์ว่า B-1020 ก่อนหน้า ค.ศ. 1921 ลาเกินนั้นอยู่ในเขตต่างพื้นที่ปกครองของเทศบาล

**สิ่งก่อสร้างสำคัญ**
อนุสาวรีย์แห่งพระราชวงศ์บริเวณด้านหน้าของพระราชวัง
พระราชวังลาเกิน

**พระราชวัง**
พระราชวังลาเกิน ที่ประทับส่วนพระองค์ของราชวงศ์เบลเยียม สร้างขึ้นในระหว่าง ค.ศ. 1782–1784 โดยชาร์ล เดอ วายี ต่อมาถูกทำลายลงบางส่วนโดยอัคคีภัยใน ค.ศ.​ 1890 และบูรณะต่อเติมโดยอาลฟงส์ บาลัต ตัวอาคารในปัจจุบันนั้นมาจากการออกแบบโดยสถาปนิกชาวฝรั่งเศส ชาร์ล ฌีโร ใน ค.ศ.​ 1902 พระราชวังแห่งนี้เป็นที่ประทับของพระราชวงศ์เบลเยียมตั้งแต่การเสด็จเถลิงถวัลยราชสมบัติโดยพระเจ้าเลออปอลที่ 1 ใน ค.ศ.​ 1831 
สมเด็จพระราชาธิบดีอัลแบร์ที่ 2 และสมเด็จพระราชินีประทับอยู่ในพระราชวังแบลเวอแดร์ ซึ่งเป็นพระที่นั่งองค์หนึ่งที่อยู่ในบริเวณเดียวกัน ในขณะที่สมเด็จพระราชาธิบดีฟีลิป พระมหากษัตริย์พระองค์ปัจจุบันและสมเด็จพระราชินีประทับอยู่ในพระที่นั่งองค์หลัก

**เรือนกระจกหลวง**
เรือนกระจกหลวงแห่งลาเกิน ออกแบบโดยสถาปนิกบาลัต (ค.ศ. 1874–1890)
ในบริเวณพระราชฐานนั้นยังเป็นที่ตั้งของ เรือนกระจกหลวงแห่งลาเกิน ซึ่งเป็นสิ่งก่อสร้างรูปทรงโดมขนาดใหญ่โครงทำด้วยโลหะมุงกระจก ซึ่งเปิดให้เข้าชมได้เพียงไม่กี่วันในแต่ละปีเท่านั้น เรือนกระจกหลวงแห่งนี้ออกแบบโดยอาลฟงส์ บาลัต และวิกตอร์ ออร์ตา

**โบสถ์แม่พระแห่งลาเกิน**
บริเวณทิศใต้ของพระราชวังเป็นที่ตั้งของ โบสถ์แม่พระแห่งลาเกิน ในแบบสถาปัตยกรรมแบบนีโอ-กอทิก ซึ่งแรกนั้นสร้างไว้เป็นมอโซเลียมสำหรับสมเด็จพระราชินีหลุยส์-มารี ในพระเจ้าเลออปอลที่ 1 
สถาปนิกผู้ออกแบบคือ โฌแซ็ฟ ปูลาร์ต ผู้ออกแบบอาคารศาลยุติธรรมของบรัสเซลส์ ภายในบริเวณโบสถ์เป็นที่ตั้งของสุสานหลวงสำหรับพระราชวงศ์เบลเยียม

**อ้างอิง**

**บรรณานุกรม**
 isbn=978-2-87386-409-5

**แหล่งข้อมูลอื่น**
  เว็บไซต์ทางการ en
หมวดหมู่:เขตของบรัสเซลส์
หมวดหมู่:สวนสาธารณะในบรัสเซลส์
หมวดหมู่:สวนสาธารณะแบ่งตามเมือง

หมวดหมู่:สวนสาธารณะ
หมวดหมู่:สถานที่ท่องเที่ยวแบ่งตามเมือง
หมวดหมู่:สวนสาธารณะในเมือง
หมวดหมู่:สถานที่ท่องเที่ยวในกรุงเทพมหานคร

หมวดหมู่:สถานที่ท่องเที่ยวในประเทศไทย
หมวดหมู่:สถานที่ท่องเที่ยวแบ่งตามเมือง
หมวดหมู่:การท่องเที่ยวในกรุงเทพมหานคร
หมวดหมู่:พิพิธภัณฑ์ในกรุงเทพมหานคร

หมวดหมู่:สิ่งก่อสร้างในกรุงเทพมหานคร
กรุงเทพมหานคร
หมวดหมู่:สถานที่ท่องเที่ยวในกรุงเทพมหานคร
หมวดหมู่:สิ่งก่อสร้างในประเทศไทยแบ่งตามเมือง

หมวดหมู่:สิ่งก่อสร้างแบ่งตามประเทศและเมือง
หมวดหมู่:สถาปัตยกรรมไทย
หมวดหมู่:ผู้หญิงอเมริกันแบ่งตามอาชีพ

หมวดหมู่:ผู้หญิงอเมริกัน
หมวดหมู่:ผู้หญิงแบ่งตามสัญชาติและอาชีพ
หมวดหมู่:ชาวอเมริกันแบ่งตามอาชีพ
หมวดหมู่:ผู้หญิงอเมริกัน

หมวดหมู่:ชาวอเมริกัน
หมวดหมู่:ผู้หญิงแบ่งตามสัญชาติ
หมวดหมู่:ผู้หญิงในสหรัฐอเมริกา
แชปแมนสติก

แชปแมนสติก (Chapman Stick) หรือ สติก (The Stick) เป็นเครื่องดนตรีไฟฟ้าที่ถูกคิดค้นขึ้นโดยนายเอมเมต แชปแมน ประมาณช่วงต้นปี 1970 แชปแมนสติก เป็นเครื่องดนตรีประเภทเครื่องสาย มีตั้งแต่ 8, 10 และ 12 สาย รวมไปถึงแบบมีเฟร็ต (Fret) และไม่มีเฟร็ต (Fretless) ใช้ในการบันทึกเสียงและแสดงดนตรีในฐานะไลน์เมโลดี้ประสานกับไลน์เบส มักนิยมใช้ในการเล่นเพลงแจ๊ซ, ป๊อบ และเพลงโพรเกรซซีพร๊อค ตั้งแต่ปี 1980 จนถึงปัจจุบัน นักดนตรีที่มีชื่อเสียงในฐานะผู้เล่นแชปแมนสติก ได้แก่ Emmett Chapman ผู้คิดค้น, Tony Levin แห่ง King Crimson, Liquid Tension Experiment, Greg Howard และ Bob Culbertson
แชปแมน สติ๊ก ถูกออกแบบมาให้เล่นด้วยวิธีการกดลงไปบนสายตามตำแหน่งโน๊ตบนเฟร็ตด้วยมือทั้งสองข้าง บางครั้งอาจเรียกว่าเป็น Fretboard Tapping Instrument โดยส่วนมากจะแบ่งวิธีการเล่นโดยให้มือขวาอยู่ต่ำเพื่อเล่นไลน์เมโลดี้ หรือคอร์ด ส่วนมือซ้ายอยู่ด้านบนเพื่อเล่นไลน์เบส แชปแมน สติ๊กถูกออกแบบมาให้สามารถเล่นเมโลดี้ คอร์ด และเบสไปพร้อมกันสองมือคล้ายการเล่นเปียโนหรือคีย์บอร์ด
หมวดหมู่:เครื่องสาย
วงศ์มุ่นดอย

วงศ์มุ่นดอย หรือ (:En:Elaeaocarpaceae) เป็นวงศ์ของพืชมีดอก ประกอบด้วย 605 สปีชีส์ ใน  12  สกุล สกุลที่ใหญ่ที่สุดคือ Elaeocarpus มี 350 สปีชีส์และSloanea มี 150 สปีชีส์

**อ้างอิง**
หมวดหมู่:วงศ์มุ่นดอย
โอลกา คูรีเลนโก

โอลกา คูรีเลนโก (Ольга Костянтинівна Куриленко, Ol’ha Kostyantynivna Kurylenko, ; ˈolʲgə kənstɐnˈtʲinəvna kʊrʲɪˈlʲenkə; Olga Kostyantynivna Kurylenko) เป็นนางแบบ และนักแสดงหญิงชาวฝรั่งเศสเชื้อสายยูเครน มีชื่อเสียงจากการแสดงภาพยนตร์ที่ดัดแปลงมาจากวิดีโอเกมสองเรื่อง คือเรื่อง Hitman (ปี 2007) และ Max Payne (ปี 2008)  จากนั้นได้รับบทนำเป็นสาวบอนด์ในภาพยนตร์เจมส์ บอนด์ตอน Quantum of Solace (2008) คู่กับแดเนียล เครก  และบทนำใน Oblivion (2013) คู่กับทอม ครูซ
โอลกา คูรีเลนโกเกิดที่เมืองเบียร์เดียนสค์ ในจังหวัดซาโปโรเจีย สหภาพโซเวียต (ปัจจุบันอยู่ในประเทศยูเครน) เธอมีเชื้อสายยูเครน รัสเซีย และเบลารุส เริ่มอาชีพนางแบบตั้งแต่อายุ 13 ปี โดยย้ายไปเป็นนางแบบอาชีพในปารีส ประเทศฝรั่งเศสตั้งแต่อายุ 16 ปี โดยได้รับคัดเลือกให้ถ่ายภาพปกนิตยสารโวกและนิตยสารเอลล์ ตั้งแต่อายุ 18 ปี  โดยเริ่มจากภาพยนตร์ฝรั่งเศสเรื่อง L'Annulaire  และภาพยนตร์สั้นตอนหนึ่งในเรื่อง มหานครแห่งรัก "Quartier de la Madeleine" คู่กับเอไลจาห์ วูด

**อ้างอิง**

**แหล่งข้อมูลอื่น**
Olga Kurylenko
หมวดหมู่:บุคคลจากแคว้นซาปอริฌเฌีย
หมวดหมู่:นางแบบฝรั่งเศส
หมวดหมู่:นักแสดงฝรั่งเศส
หมวดหมู่:ชาวฝรั่งเศสเชื้อสายยูเครน
หมวดหมู่:นักแสดงยูเครน
หมวดหมู่:ผู้หญิงอังกฤษแบ่งตามอาชีพ

หมวดหมู่:ชาวอังกฤษแบ่งตามอาชีพ
หมวดหมู่:ผู้หญิงอังกฤษ
หมวดหมู่:ผู้หญิงสหราชอาณาจักรแบ่งตามอาชีพ
หมวดหมู่:นักเดินแบบอังกฤษ

หมวดหมู่:นักเดินแบบแบ่งตามสัญชาติ
หมวดหมู่:ชาวอังกฤษแบ่งตามอาชีพ
หมวดหมู่:แฟชั่นชาวอังกฤษ
หมวดหมู่:นักเดินแบบสหราชอาณาจักร
หมวดหมู่:แฟชั่นชาวอังกฤษ

หมวดหมู่:แฟชั่นแบ่งตามสัญชาติ
หมวดหมู่:วัฒนธรรมอังกฤษ
หมวดหมู่:แฟชั่นสหราชอาณาจักร
หมวดหมู่:วัฒนธรรมสหราชอาณาจักร

หมวดหมู่:วัฒนธรรมแบ่งตามสัญชาติ
หมวดหมู่:วัฒนธรรมชาวยุโรป
หมวดหมู่:สหราชอาณาจักร
หมวดหมู่:สังคมสหราชอาณาจักร
หมวดหมู่:ผู้หญิงเวียดนามแบ่งตามอาชีพ

หมวดหมู่:ชาวเวียดนามแบ่งตามอาชีพ
หมวดหมู่:ผู้หญิงแบ่งตามสัญชาติและอาชีพ
หมวดหมู่:ผู้หญิงเวียดนาม
หมวดหมู่:ผู้หญิงเวียดนาม

หมวดหมู่:ผู้หญิงแบ่งตามสัญชาติ
หมวดหมู่:ชาวเวียดนาม
หมวดหมู่:ผู้หญิงในเวียดนาม
หมวดหมู่:ผู้หญิงไต้หวันแบ่งตามอาชีพ

หมวดหมู่:ชาวไต้หวันแบ่งตามอาชีพ
หมวดหมู่:ผู้หญิงจีนแบ่งตามอาชีพ
หมวดหมู่:ผู้หญิงไต้หวัน
หมวดหมู่:ผู้หญิงแบ่งตามสัญชาติและอาชีพ
หมวดหมู่:นักเดินแบบไต้หวัน

หมวดหมู่:นักเดินแบบจีน
หมวดหมู่:ชาวไต้หวันแบ่งตามอาชีพ
หมวดหมู่:นักเดินแบบแบ่งตามสัญชาติ
หมวดหมู่:ผู้หญิงฮ่องกงแบ่งตามอาชีพ

หมวดหมู่:ผู้หญิงจีนแบ่งตามอาชีพ
หมวดหมู่:ชาวฮ่องกงแบ่งตามอาชีพ
หมวดหมู่:ผู้หญิงฮ่องกง
หมวดหมู่:นักเดินแบบฮ่องกง

หมวดหมู่:นักเดินแบบจีน
หมวดหมู่:ชาวฮ่องกงแบ่งตามอาชีพ
หมวดหมู่:นักเดินแบบแบ่งตามสัญชาติ
หมวดหมู่:แฟชั่นชาวฮ่องกง
หมวดหมู่:บุคคลเชื้อสายบัลแกเรีย

บัลแกเรีย
หมวดหมู่:ชาวบัลแกเรีย
หมวดหมู่:การพลัดถิ่นของชาวบัลแกเรีย
หมวดหมู่:บุคคลเชื้อสายยุโรป
หมวดหมู่:นักการเมืองสตรีชาวฟิลิปปินส์

หมวดหมู่:นักการเมืองสตรี
หมวดหมู่:นักการเมืองฟิลิปปินส์
หมวดหมู่:ผู้หญิงฟิลิปปินส์แบ่งตามอาชีพ
หมวดหมู่:นักการเมืองสตรีชาวเอเชีย
หมวดหมู่:ผู้หญิงฟิลิปปินส์แบ่งตามอาชีพ

หมวดหมู่:ผู้หญิงฟิลิปปินส์
หมวดหมู่:ผู้หญิงแบ่งตามสัญชาติและอาชีพ
หมวดหมู่:ชาวฟิลิปปินส์แบ่งตามอาชีพ
หมวดหมู่:ผู้หญิงฟิลิปปินส์

หมวดหมู่:ชาวฟิลิปปินส์
หมวดหมู่:ผู้หญิงแบ่งตามสัญชาติ
หมวดหมู่:ผู้หญิงในฟิลิปปินส์
กองทัพเบลเยียม

กองทัพเบลเยียม  (Armée belge, Belgisch leger) คือกองกำลังทหารของราชอาณาจักรเบลเยียม กองทัพเบลเยียมได้ก่อตั้งขึ้นภายหลังจากการประกาศอิสรภาพในเดือนตุลาคม ค.ศ. 1830 ตั้งแต่นั้นมาได้มีส่วนร่วมสำคัญยิ่งในการรบในสงครามโลกครั้งที่ 1, สงครามโลกครั้งที่ 2, สงครามเย็น (สงครามเกาหลี), วิกฤตการณ์คอซอวอ, โซมาเลีย และอัฟกานิสถาน กองพลร่มคอมมานโด (Para Commando) ได้เข้าคุมสถานการณ์ในแอฟริกากลางหลายครั้งเพื่อรักษาความสงบเรียบร้อยและการอพยพชาวเบลเยียมออกจากบริเวณ ในปัจจุบันกองทัพเบลเยียมนั้นยังประจำการเพื่อรักษาความสงบเรียบร้อยในเลบานอน อัฟกานิสถาน และอ่าวอีเดน 
กองทัพเบลเยียมนั้นแบ่งออกเป็น 4 เหล่าทัพ ได้แก่ กองทัพบก (Land Component), กองทัพอากาศ (Air Component), กองทัพเรือ (Naval Component) และกองทหารแพทย์ (Medical Component)

**ประวัติ**

**สถานะในปัจจุบัน**
ตั้งแต่ปีค.ศ. 2002 โดยพระบรมราชโองการของสมเด็จพระราชาธิบดีอัลแบร์ที่ 2 ให้รวมเหล่าทัพทั้งสามเหล่าที่เคยแยกกันอย่างอิสระให้รวมเป็นโครงสร้างหน่วยเดียว และแบ่งแยกเป็นสี่ทัพย่อย (Components) ซึ่งประกอบด้วยจำนวนทหารทั้งสิ้นที่ยังอยู่ในปฏิบัติการประมาณ 47,000 นาย โดยกองทัพเบลเยียมนั้นถูกแบ่งโครงสร้างดังนี้
# กองทัพบก (Land Component) ในอดีตเคยเรียกว่า "กองทัพบก" (Land Force) (Land Force / Force Terrestre / Landmacht / Heer);
# กองทัพอากาศ (Air Component) ในอดีตเคยเรียกว่า "กองทัพอากาศ" (Air Force / Force Aérienne / Luchtmacht / Luftmacht);
# กองทัพเรือ (Marine Component) ในอดีตเคยเรียกว่า "กองทัพเรือ" (Navy Force / Force Navale / Zeemacht / Seemacht),
# กองทหารแพทย์ (Medical Component) ในอดีตเคยเรียกว่า "กองบริการเสนารักษ์" (Medical Service / Service Médicale / Medische dienst / Sanitätsdienst).
งบประมาณทั้งสิ้นกว่า สามพันสี่ร้อยล้านยูโรนั้นถูกแบ่งให้กับเหล่าทัพทั้งสี่โดยแบ่งเป็นอัตราส่วนดังนี้- ร้อยละ 63 เป็นเงินเดือน- ร้อยละ 25 เป็นค่าบำรุงรักษาอาวุธยุทโธปกรณ์- ร้อยละ 12 เป็นค่าลงทุนต่างๆ
ศูนย์กลางการปฏิบัติการของกองทัพแต่ละเหล่านั้น (COMOPSLAND, COMOPSAIR, COMOPSNAV and COMOPSMED) ถือเป็นหน่วยงานขึ้นตรงต่อกรมการพนักงานฝ่ายปฏิบัติการและฝึกอบรม กระทรวงกลาโหม ซึ่งกำกับดูแลโดยผู้ช่วยผู้บัญชาการฝ่ายปฏิบัติการและฝึกอบรม (ACOS Ops & Trg) และผู้บัญชาการทหารสูงสุด (CHOD) อีกสายหนึ่งคือ ผู้ช่วยผู้บัญชาการฝ่ายข่าวกรองและความปลอดภัย (ADIV - SGRS) ซึ่งกำกับดูแลงานด้านข่าวกรองโดยเฉพาะ

**เชิงอรรถ และ อ้างอิง**

**เชิงอรรถ**

**อ้างอิง**

**หนังสืออ่านเพิ่มเติม**

**แหล่งข้อมูลอื่น**
หมวดหมู่:ประเทศเบลเยียม
บเบลเยียม
เบลเยียม
มุทรา

มุทรา (मुद्रा mudrā) เป็นท่าทางแสดงสัญลักษณ์ทางพิธีกรรมในศาสนาฮินดู ศาสนาเชน และศาสนาพุทธ ส่วนมากเน้นที่ลักษณะมือและนิ้ว มุทราแต่ละท่าจะแฝงนัยความหมายทางจิตวิญญาณแตกต่างกันไปตามประติมานวิทยาและการฝึกจิตที่พบในศาสนาแบบอินเดีย
ในพิธีกรรมของลัทธิตันตระมีมุทรากำหนดไว้ถึง 108 ท่า ทางฝ่ายโยคะ การใช้มุทราจะควบคู่ไปกับการฝึกปราณายาม (การควบคุมลมหายใจ) มุทราที่สำคัญได้แก่ ปัทมาสนะ สุขาสนะ และวัชราสนะ ซึ่งแสดงท่านั่งแตกต่างกันไปเพื่อเสริมพลังปราณในร่างกาย

**ศาสนาพุทธ**
มุทราในศาสนาพุทธมักปรากฏเป็นปางต่าง ๆ ของพระพุทธรูป โดยแต่ละปางจะมีอิริยาบถและท่ามือแตกต่างกันไป ทั้งประวัติความเป็นมาของแต่ละปางก็มีที่มาจากพุทธประวัติ

**ลัทธิอนุตตรธรรม**
ลัทธิอนุตตรธรรม เรียกมุทราว่า ลัญจกร (合同 เหอถง) ถือว่าเป็นเครื่องหมายของผู้ได้รับเต๋าแล้ว และเป็นหลักฐานที่จะนำวิญญาณกลับสู่สวรรค์เบื้องบน โดยลัญจกรจะมีอยู่ 3 แบบ แบ่งตามยุคสามกัปสุดท้าย คือ ยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้า
ลัญจกรของยุคเขียวเป็นการตั้งฝ่ามือข้างเดียวคล้าย ใบบัว ยุคแดงเป็นการประนมมือสองข้างเข้าด้วยกันเป็นรูป ดอกบัว สำหรับยุคขาวของพระศรีอริยเมตไตรย ลัทธิอนุตตรธรรมเชื่อว่าลัญจกรจะเป็นรูป รากบัว โดยเอาปลายนิ้วโป้งขวาจรดโคนนิ้วนางขวาค้างไว้ แล้วนำปลายนิ้วโป้งซ้ายมากดที่โคนนิ้วก้อยขวา จากนั้นโอบมือเข้าหากันโดยให้มือซ้ายทับขวา เป็นท่าห่อประสานมือให้มีลักษณะเหมือนรากบัว เชื่อว่าการประสานมือแบบนี้เป็นสัญลักษณ์การไหว้ยุคพระศรีอริยเมตไตรย หรือธรรมกาลยุคขาว

**อ้างอิง**
หมวดหมู่:คำและวลีภาษาสันสกฤต
หมวดหมู่:พุทธศิลป์และวัฒนธรรม
หมวดหมู่:ท่าทาง
โซลแลนด์

โซลแลนด์ (Seoul Land) เป็นสวนสนุกที่ตั้งอยู่ในประเทศเกาหลีใต้ ตั้งอยู่ใน Seoul Grand Park เปิดทำการก่อนโอลิมปิกฤดูร้อน 1988 โดยในในแต่ละฤดูกาลกาลจะมีเทศกาลจัดขึ้นในสวนสนุกแห่งนี้ มีขนาดเล็กกว่าเอเวอร์แลนด์ มีนักท่องเที่ยวประมาณ 3–3.5 ล้านคนต่อปี และประมาณหนึ่งในสามของพื้นที่ 300,000 ตารางเมตรเป็นพื้นที่สีเขียว

**อ้างอิง**

**แหล่งข้อมูลอื่น**
name=Website in English-  Roller coasters detail at rcdb.com
หมวดหมู่:สวนสนุกในประเทศเกาหลีใต้
หมวดหมู่:สิ่งก่อสร้างในจังหวัดคย็องกี
รอยรักหักเหลี่ยมตะวัน

รอยรักหักเหลี่ยมตะวัน คือหนังสือเล่มที่หนึ่งของหนังสือชุด ไรซิงซัน ที่เขียนโดยณารา ตีพิมพ์ครั้งแรกเมื่อเดือนมกราคม พ.ศ. 2552 โครงเรื่องหลักเกี่ยวกับทาเคชิที่ต้องการล้างแค้นกลุ่มโกะคุโด โดยให้ แพรวดาว นักเรียนทุนชาวไทย เป็นหมากในเกมส์แย่งชิงความเป็นใหญ่
ในปี พ.ศ. 2557 หนังสือถูกนำไปสร้างเป็นละครโทรทัศน์โดยบริษัทเมกเกอร์วายกรุป จำกัด นำแสดงโดยมาริโอ้ เมาเร่อและณฐพร เตมีรักษ์

**อ้างอิง**
หมวดหมู่:นวนิยายไทย
หมวดหมู่:วรรณกรรมที่สร้างเป็นละครโทรทัศน์
หมวดหมู่:วรรณกรรมในปี พ.ศ. 2557
รอยฝันตะวันเดือด

รอยฝันตะวันเดือด เป็นนวนิยายไทย เป็นเล่มที่สองของหนังสือชุด ไรซิงซัน ที่เขียนโดยณารา ตีพิมพ์ครั้งแรกเมื่อเดือนมกราคม พ.ศ. 2552  โครงเรื่องหลักเกี่ยวกับความรักของริวที่มีต่อมายูมิ และกลุ่มโกะคุโดที่พยายามกำจัดริวเพื่อขึ้นเป็นใหญ่
ในปี พ.ศ. 2557 บริษัทเมกเกอร์วายกรุป จำกัด นำนวนิยายไปสร้างเป็นละครโทรทัศน์ชื่อ  มีณเดชน์ คูกิมิยะและอุรัสยา เสปอร์บันด์นำแสดง

**อ้างอิง**
หมวดหมู่:วรรณกรรมที่สร้างเป็นละครโทรทัศน์
หมวดหมู่:วรรณกรรมในปี พ.ศ. 2557
หมวดหมู่:ผู้หญิงสหราชอาณาจักรแบ่งตามอาชีพ

หมวดหมู่:ผู้หญิงแบ่งตามสัญชาติและอาชีพ
หมวดหมู่:ผู้หญิงสหราชอาณาจักร
ทอง ณ บางช้าง

พระชนกทอง ณ บางช้าง เป็นพระชนกในสมเด็จพระอมรินทราบรมราชินี อัครชายาเดิมในพระบาทสมเด็จพระพุทธยอดฟ้าจุฬาโลกมหาราช

**ประวัติ**
พระชนกทอง ณ บางช้าง เกิดที่บ้านบางช้าง ตำบลอัมพวา อำเภอเมืองสมุทรสงคราม ในรัชสมัยสมเด็จพระเพทราชา เป็นบุตรของพรกับชี และเป็นหลานตาของปะขาวพลาย ต่อมาได้สืบทอดมรดกของบิดามารดาเป็นคหบดีและเป็นเศรษฐีแห่งบ้านบางช้าง มีพี่น้องคือ แทน มุกและเมือง ซึ่งเมืองเป็นยายของเจ้าพระยาราชบุรี (เสม วงศาโรจน์) ทองสมรสกับสมเด็จพระรูปศิริโสภาคย์มหานาคนารี (พระนามเดิม สั้น) มีโอรส-ธิดาด้วยกัน 10 คน ทรงบัญญัติให้เรียกว่าเจ้าคุณพระราชพันธุ์ชั้นที่ 1 ทั้งสิ้น ได้แก่
# เจ้าคุณหญิงแวน (บางแห่งว่า แว่น)
# เจ้าคุณหญิงทองอยู่ สมรสกับขุนทอง มีบุตรธิดา 2 คน คือ เจ้าพระยาอรรคมหาเสนา และเจ้าจอมหงส์ ในรัชกาลที่ 1
# เจ้าคุณชายชูโต (ต้นสกุลชูโต, แสง-ชูโต และ สวัสดิ์-ชูโต)
# สมเด็จพระอมรินทราบรมราชินี (มีพระนามเดิมว่า นาค หรือ นาก)
# เจ้าคุณชายแตง
# เจ้าคุณหญิงชีโพ มีบุตรชายคนเดียวชื่อหงส์ แต่โดนจับไปเป็นเชลยและไม่ได้กลับมา
# เจ้าคุณชายพู
# เจ้าคุณหญิงเสม
# เจ้าคุณพระราชพันธุ์นวล สมรสกับเจ้าพระยาอรรคมหาเสนา (บุนนาค) (ต้นสกุลบุนนาค)
# เจ้าคุณหญิงแก้ว สมรสกับพระยาสมุทรสงคราม (ศร) (ต้นสกุล ณ บางช้าง)
และมีธิดาที่เกิดจากภรรยาอื่น คือ- เจ้าจอมมารดามา ในสมเด็จพระปฐมบรมมหาชนก
พระชนกทองถึงแก่พิราลัยในสมัยกรุงศรีอยุธยา

**ในวัฒนธรรมสมัยนิยม**
มีนักแสดงผู้รับบท ทอง ณ บางช้าง ได้แก่- สันติสุข พรหมศิริ จากละครเรื่อง ศรีอโยธยา 2 (2562)

**ลำดับสาแหรก**

**อ้างอิง**
หมวดหมู่:ชาวไทยเชื้อสายมอญ
หมวดหมู่:สกุล ณ บางช้าง
เบสบอลชิงแชมป์เอเชีย

เบสบอลชิงแชมป์เอเชีย (Asian Baseball Championship) เป็นทัวร์นาเมนต์ชิงแชมป์รายการสำคัญของเบสบอลทีมชาติในเอเชีย ที่ได้รับการควบคุมโดยสหพันธ์เบสบอลแห่งเอเชีย (บีเอฟเอ) โดยปกติรายการนี้จะจัดขึ้นในทุกปี ค.ศ. ที่ลงท้ายด้วยเลขคี่ และตั้งแต่ ค.ศ. 1983 รายการนี้ยังได้เป็นการแข่งเพื่อคัดเลือกทีมเข้าสู่การแข่งขันกีฬาเบสบอลในโอลิมปิกหากปีที่จัดเป็นช่วงหนึ่งปีก่อนการแข่งขันกีฬาโอลิมปิก การแข่งขันนี้ได้รับการครองความเป็นจ้าวโดยสาธารณรัฐจีน (ไต้หวัน) (ซึ่งเข้าแข่งขันภายใต้ชื่อจีนไทเปตั้งแต่ ค.ศ. 1983 เนื่องด้วยเหตุผลทางการเมือง), ญี่ปุ่น และเกาหลีใต้
ส่วนทีมชาติไทยเคยเข้าแข่งขันรายการนี้ในปี 2007 ที่ไต้หวัน โดยเป็นฝ่ายชนะทีมชาติฮ่องกงที่ 8-4 รัน รวมถึงในปี 2009 ที่นะริตะ ประเทศญี่ปุ่น ซึ่งทีมชาติไทยเป็นฝ่ายชนะทีมชาติอินโดนีเซียที่ 6-1 รัน และในครั้งนี้เอง ที่ณัฐพงศ์ สัมปหังสิต เป็นผู้ทำโฮมรันให้แก่ทีมชาติได้เป็นครั้งแรก และใน ค.ศ. 2013 ทีมชาติไทยได้เตรียมเข้าแข่งขันรายการเอเชียนคัพ ที่มีแผนจัดขึ้นในช่วงปลายปีนี้ที่ประเทศไทย โดยทีมที่ได้แชมป์จะผ่านการคัดเข้าสู่การแข่งรายการเบสบอลชิงแชมป์เอเชียครั้งถัดไป

**ผลการแข่งขัน**

**ตารางเหรียญรางวัล**

**อ้างอิง**

**แหล่งข้อมูลอื่น**
  BFA date=2015-09-05 
หมวดหมู่:เบสบอลชิงแชมป์เอเชีย
หมวดหมู่:การแข่งขันเบสบอลระหว่างประเทศในเอเชีย
หมวดหมู่:ผู้หญิงสหราชอาณาจักร

หมวดหมู่:ชาวสหราชอาณาจักร
หมวดหมู่:ผู้หญิงแบ่งตามสัญชาติ
หมวดหมู่:ผู้หญิงในสหราชอาณาจักร
หมวดหมู่:การแข่งขันเบสบอลระหว่างประเทศในเอเชีย

หมวดหมู่:การแข่งขันเบสบอลระหว่างประเทศ
หมวดหมู่:การแข่งขันเบสบอลในเอเชีย
ภาษาอาหรับคลาสสิก

ภาษาอาหรับคลาสสิก (Classical Arabic; CA; ٱلعَرَبِيَّة ٱلْفُصْحَىٰ, al-ʿarabīyah al-fuṣḥā) หรือภาษาอาหรับโกหร่าน (Koranic Arabic) เป็นรูปแบบของภาษาอาหรับที่ใช้ในวรรณคดีจากสมัยอุมัยยัดและอับบาสิด (ประมาณพุทธศตวรรษ 12 – 14) มีพื้นฐานมาจากสำเนียงในยุคกลางของเผ่าอาหรับ ภาษาอาหรับมาตรฐานสมัยใหม่ จะเป็นภาษาลูกหลานของภาษานี้  แม้ว่ารากศัพท์ และรูปแบบของภาษาอาหรับมาตรฐานสมัยใหม่จะต่างจากภาษาอาหรับคลาสสิก  แต่โครงสร้างประโยคยังไม่เปลี่ยนแปลง ในขณะที่สำเนียงที่ใช้พูดได้เปลี่ยนแปลงไปแล้ว ในโลกของชาวอาหรับ มีความแตกต่างเพียงเล็กน้อยระหว่างภาษาอาหรับคลาสสิกและภาษาอาหรับมาตรฐานสมัยใหม่ และทั้งคู่ถูกเรียกว่าอัล-ฟุศฮาในภาษาอาหรับซึ่งหมายถึงภาษาพูดที่ชัดเจน เนื่องจากเป็นภาษาที่ใช้เขียนคัมภีร์อัลกุรอ่าน จึงถือเป็นภาษาศักดิ์สิทธิ์ของมุสลิม และใช้ในพิธีทางศาสนา

**ประวัติ**
ภาษาอาหรับคลาสสิกมีจุดกำเนิดทางตอนกลางและตอนเหนือของคาบสมุทรอาระเบีย และต่างจากภาษาอาระเบียใต้โบราณ ที่ใช้พูดทางใต้ของคาบสมุทร ซึ่งในปัจจุบันคือเยเมน  ภาษาอาหรับคลาสสิกเป็นภาษาลูกหลานที่เหลืออยู่เพียงภาษาเดียวของกลุ่มภาษาอาระเบียเหนือโบราณ  จารึกที่เก่าที่สุดของภาษาอาหรับคลาสสิกมีอายุราว พ.ศ. 871 เรียกว่าจารึกนมาเราะห์ เขียนด้วยอักษรนาทาบาเอียน และตั้งชื่อตามสถานที่ที่พบในซีเรียทางใต้เมื่อเดือนเมษายน พ.ศ. 2444 เมื่อศาสนาอิสลามแพร่หลายออกไป ภาษานี้กลายเป็นภาษาที่มีความสำคัญทางวิชาการและศาสนา ความสัมพันธ์ระหว่างภาษาอาหรับคลาสสิกกับสำเนียงสมัยใหม่ เทียบได้กับความสัมพันธ์ระหว่างภาษาละตินกัลกลุ่มภาษาโรมานซ์ หรือภาษาจีนยุคกลางกับภาษาจีนในปัจจุบัน

**ลักษณะ**
ภาษาอาหรับคลาสสิกเป็นภาษาในกลุ่มภาษาเซมิติกที่มีความคล้ายคลึงทั้งด้านการเชื่อมต่อและการออกเสียงกับภาษาฮีบรู ภาษาอัคคาเดียน ภาษาอราเมอิก และภาษาอัมฮาริก โดยมีรากศัพท์ประกอบด้วยพยัญชนะสามตัว ซึ่งบรรจุความหมายพื้นฐาน จากนั้นจะผันแปรไปตามกรรมหรือการกระทำที่เกี่ยวข้อง เช่น - kataba, เขาเขียน (อดีต)- yaktubu, เขาเขียน (ปัจจุบัน) - maktūbun, คำที่ถูกเขียน - kitābun, หนังสือ - kutubun, หนังสือ (พหูพจน์) - kitābatun, การเขียน- kitābātun, การเขียน (พหูพจน์เพศหญิง) - maktabun, โต๊ะ- maktabatun, ห้องสมุด - kātibun, นักเขียน - kātibūna,นักเขียน (พหูพจน์เพศชาย) - kuttābun, นักเขียน (พหูพจน์) - miktābun, เครื่องจักรสำหรับเขียน

**ไวยากรณ์**
ไวยากรณ์ภาษาอาหรับ (قواعد‎, หมายถึงกฏ) พัฒนาขึ้นเมื่อราวพุทธศตวรรษที่ 12 หนังสือเล่มแรกเกี่ยวกับไวยากรณ์ภาษาอาหรับเรียก ʻAbd Allāh ibn Abī Isḥāq ในปัจจุบันจะเรียกไวยากรณ์ของภาษานี้ว่าไวยากรณ์สำหรับภาษาโกหร่าน และใช้รูปประโยคแบบดั้งเดิม
Dependency syntax tree for verse (67:1)

**หมายเหตุ**

**อ้างอิง**
Holes, Clive (2004) Modern Arabic: Structures, Functions, and Varieties Georgetown University Press.  1-58901-022-1
*Versteegh, Kees (2001) The Arabic Language Edinburgh University Press 0-7486-1436-2 (Ch.5 available in link below)

**แหล่งข้อมูลอื่น**
  Classical Arabic Grammar Documentation – Visualization of Classical Quranic Grammar (i'rab|iʻrāb)- – Lectures on Quranic Arabic by Dr. Khalid Zaheer (CA)-  Institute of the Language of the Quran - Free Video lectures on basic and advanced Classical Arabic grammar-  - A hub for learners of Classical Arabic.
หมวดหมู่:ภาษาอาหรับ
หมวดหมู่:ภาษาคลาสสิก
อาหรับคลาสสิก
เจ้าจอมมารดาบัว ในรัชกาลที่ 5

เจ้าจอมมารดาบัว (เกิด: พ.ศ. 2403 — อนิจกรรม: 28 กรกฎาคม พ.ศ. 2459) เกิดในรัชสมัยพระบาทสมเด็จพระจอมเกล้าเจ้าอยู่หัว ไม่ปรากฏนามบรรพบุรุษ ทราบแต่เพียงว่าบรรพบุรุษเป็นชาวบ้านบางเขน
เจ้าจอมมารดาบัวรับราชการเป็นเจ้าจอมในพระบาทสมเด็จพระจุลจอมเกล้าเจ้าอยู่หัว ประสูติกาลพระองค์เจ้าหญิงไม่มีพระนาม ประสูติในวันศุกร์ที่ 13 มิถุนายน พ.ศ. 2422 ซึ่งสิ้นพระชนม์ในวันประสูตินั่นเอง
เจ้าจอมมารดาบัวในรัชกาลที่ 5 ถึงแก่อสัญกรรมกรรมเมื่อวันที่ 28 กรกฎาคม พ.ศ. 2459 ขณะมีอายุได้ 56 ปี

**เครื่องราชอิสริยาภรณ์**
 border เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)

**อ้างอิง**
หมวดหมู่:พระภรรยาในรัชกาลที่ 5
หมวดหมู่:เจ้าจอมมารดา
หมวดหมู่:ผู้ได้รับเหรียญรัตนาภรณ์ จ.ป.ร.3
เจ้าจอมมารดาวง ในรัชกาลที่ 5

เจ้าจอมมารดาวง หรือ วงษ์ (สกุลเดิม เนตรายน) เป็นพระสนมนางหนึ่งในพระบาทสมเด็จพระจุลจอมเกล้าเจ้าอยู่หัว เป็นบุตรีของพระยาอรรคราชนาคภักดี (เนตร เนตรายน) และอรุ่น อรรคราชนาคภักดี  ซึ่งอรุ่นผู้มารดา เป็นธิดาคนที่สองของหลวงมหามณเฑียร (จุ้ย) และท่านนุ่ม ต่อมาได้ถวายตัวเป็นละคร แล้วเป็นเจ้าจอมในรัชกาลที่ 4 ครั้นเมื่อสิ้นรัชกาลพระเจ้าอยู่หัวพระองค์นั้น เจ้าจอมอรุ่นจึงลาออกจากวังเพื่อสมรส
เจ้าจอมมารดาวง มีพระราชธิดาพระองค์หนึ่งคือ พระเจ้าลูกเธอ พระองค์เจ้าโกมลเสาวมาลย์ ประสูติประสูติวันที่ 19 กันยายน พ.ศ. 2430 พระองค์สิ้นพระชนม์วันที่ 19 เมษายน พ.ศ. 2433 พระชันษา 3 ปี

**เครื่องราชอิสริยาภรณ์**
 border เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)

**ลำดับสาแหรก**

**อ้างอิง**
หมวดหมู่:พระภรรยาในรัชกาลที่ 5
หมวดหมู่:เจ้าจอมมารดา
หมวดหมู่:ผู้ได้รับเหรียญรัตนาภรณ์ จ.ป.ร.3
โรงเรียนบ้านเขานาใน

โรงเรียนบ้านเขานาใน (ราษฎร์ศรัทธา) สังกัดสำนักงานเขตพื้นที่การศึกษาประถมศึกษาสุราษฎร์ธานีเขต 2 กระทรวงศึกษาธิการ ได้ก่อสร้างเมื่อวันที่ 16 มิถุนายน 2525 ตั้งอยู่ในเขตหมู่บ้านที่ 8 ตำบลต้นยวน อำเภอพนม จังหวัดสุราษฏร์ธานี ด้วยความร่วมมือจากคณะราษฎรที่เห็นความสำคัญของการศึกษา ต้องการให้บุตรหลานมีความรู้ความสามารถอ่านออกเขียนได้ ได้รับบริจาคที่ดินจาก นายจวง คงพูล จำนวน 20 ไร่ 320 ตารางวา และจาก นายวิชิต ราชพิบูลย์ จำนวน 5 ไร่ 80 ตารางวา ซึ่งเป็น ราษฎรในหมู่บ้าน เพื่อสร้างอาคารเรียนชั่วคราว มุงหลังคาสังกะสีกั้นด้วยฝาขัดแตะ โดยให้ตั้งชื่อว่า โรงเรียนบ้านเขานาใน (ราษฎร์ศรัทธา) พร้อมมอบให้กระทรวงศึกษาธิการดำเนินการทำพิธีเปิดเมื่อวันที่ 3 กรกฎาคม 2525 โดยพลโทหาญ ลีลานนท์ แม่ทัพกองทัพภาคที่ 4 โดยจัดให้มีการเรียนการสอน 2 ชั้น คือ ชั้นประถมศึกษา ปีที่ 1 จำนวน 1 ห้องเรียน ชั้นประถมศึกษาปีที่ 2 จำนวน 1 ห้องเรียนจำนวนนักเรียนทั้งสิ้น 23 คน มีครู 1 คน คือ นายพรศักดิ์ คงฤทธิ์ ซึ่งมาช่วยราชการ
ในวันที่ 21 มิถุนายน 2527 ทางราชการมีคำสั่งให้นายพรศักดิ์ คงฤทธิ์ ไปปฏิบัติหน้าที่ ที่โรงเรียนวัดสองพี่น้อง และได้แต่งตั้งให้ นายสุชาติ ครรชิต มารักษาการในตำแหน่งครูใหญ่ซึ่งเปิดทำการสอนถึงชั้นประถมศึกษาปีที่ 4 มีนักเรียนทั้งหมด 109 คน 
ในวันที่ 16 พฤษภาคม 2531 ได้เกิดเหตุการณ์ไม่สงบขึ้นในเขตหมู่ที่ 8 ตำบลต้นยวน อำเภอพนม หรือบ้านเขานาใน ทางราชการจึงมีคำสั่งให้ นายสุชาติ ครรชิต ครูใหญ่โรงเรียนบ้านเขานาใน ไปรักษาราชการในตำแหน่งครูใหญ่โรงเรียนบ้านใหญ่ และแต่งตั้ง นายสุจิน น้อมเกตุ ครูใหญ่โรงเรียนบ้านจำปาทองมารักษาการในตำแหน่งครูใหญ่โรงเรียนบ้านเขานาใน และในปีพศ. 2547 ทางราชการได้มีคำสั่งให้นายสุจิน น้อมเกตุกลับไปดำรงตำแหน่งครูใหญ่โรงเรียนบ้านจำปาทอง แล้วให้นายพีระ อินทรักษ์ มารับตำแหน่งครูใหญ่โรงเรียนบ้านเขานาใน จนถึงปัจจุบัน
ในปัจจุบัน โรงเรียนบ้านเขานาในได้เปิดทำการเรียนการสอนตั้งแต่ชั้นอนุบาล 1 ถึง ชั้นมัธยมศึกษาปีที่ 6

**ประวัติโรงเรียน**

**ก่อกำเนิด**
โรงเรียนบ้านเขานาในเดิมมีชื่อว่า โรงเรียนบ้านเขานาในราษฎร์ศรัทธา ตามวัตถุประสงค์ของชาวบ้านที่ต้องการให้ลูกหลานมีโรงเรียนดีใกล้บ้าน จึงเริ่มก่อสร้างในปีพศ. 2525 จากที่ดินที่ได้รับบริจาค 26 ไร่

**หลักสูตรที่เปิดสอน**
หลักสูตรอนุบาล
หลักสูตรประถมศึกษา
ประถมศึกษาปีที่  1
ประถมศึกษาปีที่  2
ประถมศึกษาปีที่  3
ประถมศึกษาปีที่  4
ประถมศึกษาปีที่  5
ประถมศึกษาปีที่  6
หลักสูตรมัธยมศึกษาตอนต้น
มัธยมศึกษาปีที่  1 
มัธยมศึกษาปีที่  2
มัธยมศึกษาปีที่  3
หลักสูตรมัธยมศึกษาตอนปลาย
มัธยมศึกษาปีที่  4
มัธยมศึกษาปีที่  5
มัธยมศึกษาปีที่  6

**ดูเพิ่ม**

**อ้างอิง**

**แหล่งข้อมูลอื่น**
  เว็บไซต์โรงเรียนบ้านเขานาใน date=2014-12-18 
หมวดหมู่:โรงเรียนในจังหวัดสุราษฎร์ธานี
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2525
หมวดหมู่:อำเภอพนม
เจ้าชายโลร็องแห่งเบลเยียม

เจ้าชายโลร็องแห่งเบลเยียม (พระนามเต็ม: โลร็อง เบอนัว โบดวง มารี, Laurent Benoît Baudouin Marie de Belgique, Laurens Benedikt Boudewijn Maria van België; 19 ตุลาคม ค.ศ. 1963) ทรงเป็นพระราชโอรสพระองค์ที่ 2 ในสมเด็จพระราชาธิบดีอัลแบร์ที่ 2 แห่งเบลเยียมกับสมเด็จพระราชินีเปาลาแห่งเบลเยียม และเป็นพระราชอนุชาในสมเด็จพระราชาธิบดีฟีลิปแห่งเบลเยียม

**พระประวัติ**
เจ้าชายโลร็องประสูติเมื่อวันที่ 19 ตุลาคม ค.ศ. 1963 เป็นพระราชโอรสพระองค์ที่สองของสมเด็จพระราชาธิบดีอัลแบร์ที่ 2 กับสมเด็จพระราชินีเปาลา และพระอนุชาในสมเด็จพระราชาธิบดีฟีลิปแห่งเบลเยียม พระมหากษัตริย์เบลเยี่ยมองค์ปัจจุบัน
ประสูติ ณ ปราสาทแบลเวอแดร์ ในพระราชวังลาเกิน, เบลเยียม พระองค์ทรงศึกษาที่โรงเรียนเตรียมทหาร และต่อมาที่โรงเรียนนายร้อยแห่งเบลเยียม พระองค์ได้รับการประดับยศเป็น "นาวาเอก" (Ship-of-the-Line Captain) เมื่อวันที่ 26 มิถุนายน ค.ศ.​ 2004 
เจ้าชายโลร็องในปัจจุบันทรงอยู่ในลำดับที่ 11 แห่งการสืบราชสันตติวงศ์

**พระอิสริยยศ**
 19 ตุลาคม ค.ศ. 1963 - ปัจจุบัน: เจ้าชายโลร็องแห่งเบลเยียม (His Royal Highness Prince Laurent of Belgium)
พระอิสริยยศของเจ้าชายและเจ้าหญิงในพระราชวงศ์นั้นจะต่างจากพระมหากษัตริย์ที่จะทรงอยู่ในพระอิสริยยศ "พระมหากษัตริย์แห่งชาวเบลเยียม" ดังนั้นเจ้าชายโลร็องนั้นจึงอยู่ในชั้นอิสริยยศ "เจ้าชายแห่งเบลเยียม" มิใช่ "เจ้าชายแห่งชาวเบลเยียม" นอกจากนี้ พระองค์มิเคยได้รับพระราชทานบรรดาศักดิ์สำหรับเจ้าชายพระองค์เล็กเช่นในอดีต ตัวอย่างเช่น "เคานต์แห่งแฟลนเดอร์" หรือ "เจ้าชายแห่งลีแยฌ"

**ตำแหน่งทางการทหาร**

**พงศาวลี**

**อ้างอิง**
หมวดหมู่:เจ้าเบลเยียม
หมวดหมู่:บุคคลที่เกิดในปี พ.ศ. 2506
หมวดหมู่:บุคคลจากบรัสเซลส์
หมวดหมู่:ราชาธิปไตยไทย

หมวดหมู่:ราชาธิปไตยในปัจจุบัน
หมวดหมู่:รัฐบาลไทย
หมวดหมู่:สังคมไทย
หมวดหมู่:ราชาธิปไตยเอเชีย
หมวดหมู่:ประวัติศาสตร์ไทย
หมวดหมู่:ราชาธิปไตยในปัจจุบัน

หมวดหมู่:กลุ่มราชาธิปไตย
หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ
หมวดหมู่:กลุ่มราชาธิปไตย

หมวดหมู่:ราชาธิปไตย
หมวดหมู่:ประเทศแบ่งตามระบอบการปกครอง
หมวดหมู่:แม่แบบคอมมอนส์หมวดหมู่ไม่มีข้อมูลบนวิกิสนเทศ
หมวดหมู่:ราชาธิปไตยแบ่งตามทวีป

หมวดหมู่:กลุ่มราชาธิปไตย
หมวดหมู่:ประเทศแบ่งตามทวีป
หมวดหมู่:หมวดหมู่แบ่งตามทวีป
หมวดหมู่:เสียชีวิตจากอุบัติเหตุทางการบินในประเทศไทย

ไทย
หมวดหมู่:อุบัติเหตุทางการบินในประเทศไทย
หมวดหมู่:เสียชีวิตจากอุบัติเหตุในประเทศไทย
ไทย
หมวดหมู่:เสียชีวิตจากอุบัติเหตุทางการบินในประเทศบาฮามาส

หมวดหมู่:อุบัติเหตุทางการบินในประเทศบาฮามาส
หมวดหมู่:เสียชีวิตจากอุบัติเหตุในประเทศบาฮามาส
บาฮามาส
บาฮามาส
หมวดหมู่:เสียชีวิตจากอุบัติเหตุทางการบินในประเทศอิหร่าน

อิหร่าน
หมวดหมู่:อุบัติเหตุทางการบินในประเทศอิหร่าน
หมวดหมู่:เสียชีวิตจากอุบัติเหตุในประเทศอิหร่าน
อิหร่าน
หมวดหมู่:นักวิจัยทางการแพทย์ชาวแคนาดา

หมวดหมู่:นักวิจัยทางการแพทย์แบ่งตามสัญชาติ
หมวดหมู่:นักชีววิทยาชาวแคนาดา
หมวดหมู่:นักวิทยาศาสตร์ชาวแคนาดา
หมวดหมู่:นักวิชาการชาวแคนาดา
หมวดหมู่:การวิจัยทางการแพทย์แบ่งตามประเทศ
หมวดหมู่:นักวิจัยทางการแพทย์แบ่งตามสัญชาติ

หมวดหมู่:นักวิจัยทางการแพทย์
หมวดหมู่:บุคคลแบ่งตามอาชีพและสัญชาติ
หมวดหมู่:การวิจัยทางการแพทย์แบ่งตามประเทศ
หมวดหมู่:หมวดหมู่แบ่งตามสัญชาติ
หมวดหมู่:นักชีววิทยาชาวแคนาดา

หมวดหมู่:นักชีววิทยาแบ่งตามสัญชาติ
หมวดหมู่:นักวิทยาศาสตร์ชาวแคนาดา
หมวดหมู่:นักวิชาการชาวแคนาดา
หมวดหมู่:ชาวแคนาดาแบ่งตามอาชีพ
หมวดหมู่:นักวิทยาศาสตร์ชาวแคนาดา

หมวดหมู่:นักวิทยาศาสตร์แบ่งตามสัญชาติ
หมวดหมู่:ชาวแคนาดาแบ่งตามอาชีพ
หมวดหมู่:วิทยาศาสตร์และเทคโนโลยีในประเทศแคนาดา
หมวดหมู่:วิทยาศาสตร์และเทคโนโลยีในประเทศแคนาดา

หมวดหมู่:วิทยาศาสตร์และเทคโนโลยีแบ่งตามประเทศ
หมวดหมู่:ประเทศแคนาดา
หมวดหมู่:วิทยาศาสตร์และเทคโนโลยีในทวีปอเมริกาเหนือ
หมวดหมู่:วิทยาศาสตร์และเทคโนโลยีในทวีปอเมริกาเหนือ

หมวดหมู่:วิทยาศาสตร์และเทคโนโลยีแยกตามทวีป
หมวดหมู่:ทวีปอเมริกาเหนือ
หมวดหมู่:วิทยาศาสตร์และเทคโนโลยีแยกตามทวีป

หมวดหมู่:วิทยาศาสตร์และเทคโนโลยีแยกตามที่ตั้ง
หมวดหมู่:หมวดหมู่แบ่งตามทวีป
หมวดหมู่:วิทยาศาสตร์และเทคโนโลยีแยกตามที่ตั้ง

หมวดหมู่:เทคโนโลยี
หมวดหมู่:วิทยาศาสตร์
หมวดหมู่:วิทยาศาสตร์และเทคโนโลยี
หมวดหมู่:หมวดหมู่แบ่งตามที่ตั้งทางภูมิศาสตร์
ลิขิตรัก ละลายใจ

ลิขิตรัก...ละลายใจ (눈의 여왕 / นูน อุย โย วาง; The Snow Queen / เดอะ สโนว์ ควีน) เป็นซีรีส์ทางโทรทัศน์ของเกาหลีใต้ที่นำแสดงโดยฮย็อน บินและซ็อง ยู-รี ออกอากาศทางช่อง KBS2 ตั้งแต่วันที่ 13 พฤศจิกายน ค.ศ. 2006 ถึง 8 มกราคม ค.ศ. 2007 ในวันจันทร์และวันอังคาร เวลา 21:55 น. จำนวน 16 ตอน

**เรื่องย่อ**
ละครเริ่มต้นด้วย ฮัน แท-อุง (ฮย็อน บิน) อัจฉริยะคณิตศาสตร์อายุ 17 ปีผู้เงียบขรึม เขาเข้าเรียนในโรงเรียนมัธยมที่มีชื่อเสียง  ที่นั่นเขาได้พบกับ คิม ช็อง-กยู (อี ชุน-โฮ) ซึ่งเป็นอัจฉริยะด้านคณิตศาสตร์เช่นกัน ทั้งสองกลายเป็นคู่แข่งกันทันที แต่ต่อมาก็กลายเป็นเพื่อนซี้กัน จากบทสนทนาของพวกเขา ทำให้ได้รู้ว่าช็อง-กยูเป็นแฟนมวยตัวยง ในขณะเดียวกัน แท-อุงก็ช่วยชีวิตเด็กสาวคนหนึ่งที่ถูกรังแกอยู่ข้างถนน เด็กสาวเริ่มสนใจเขาและให้เพจเจอร์แก่เขาเพื่อที่เธอจะได้เห็นเขาอีกครั้ง แต่พวกเขาไม่เคยติดต่อกัน แต่พวกเขาสัญญาว่าจะพบกันใหม่ในไม่ช้า ซึ่งมันก็ไม่เคยเกิดขึ้น
ในการแข่งขันคณิตศาสตร์โอลิมปิกระดับนานาชาติ ช็อง-กยูไม่สามารถทำตามความคาดหวังของพ่อที่ต้องการคว้าเหรียญทองให้สำเร็จ และฆ่าตัวตายด้วยความอับอาย แท-อุงซึ่งได้เหรียญทองมาแทนต้องดิ้นรนจากความรู้สึกผิด เพราะเขารู้สึกว่าตัวเองมีส่วนรับผิดชอบต่อการตายของช็อง-กยู จากความรู้สึกผิดนี้ แท-อุงจึงลาออกจากโรงเรียน ออกจากบ้าน และหายตัวไป
8 ปีต่อมา แท-อุงซึ่งปัจจุบันอายุ 25 ปี เป็นนักมวยนิรนาม มีชีวิตที่แตกต่างไปจากเดิมอย่างสิ้นเชิง เขาละทิ้งแม่ ออกจากโรงเรียน ทิ้งคณิตศาสตร์ และไล่ตามความฝันในการเป็นนักมวยเพื่อเป็นเกียรติแก่ช็อง-กยู เพื่อนสนิทผู้ล่วงลับของเขา แต่เขายังคงมีความทรงจำที่เจ็บปวดจากอดีตของเขา จากนั้นเขาก็ได้พบกับ โบ-รา (ซ็อง ยู-รี) หญิงสาวสวยแต่มีจิตใจเย็นชา  เธอเป็นลูกสาวของนักธุรกิจผู้มั่งคั่งแต่มีโรคประจำตัวที่รักษาไม่หาย หลังจากนั้นแท-อุงได้รับการว่าจ้างให้เป็นคนขับรถของเธอ พวกเขาตกหลุมรักกัน แต่แทอุงพบว่าเธอคือเด็กหญิงตัวเล็ก ๆ ที่เขาพบเมื่อ 8 ปีก่อน ทั้งสองเรียนรู้ที่จะค้นหาความสุขที่แท้จริงด้วยการช่วยเหลือซึ่งกันและกัน แท-อุงทำให้หัวใจของโบ-ราละลายด้วยความรักและช่วยเธอเปิดใจ ในทางกลับกัน โบ-ราช่วยแท-อุงจัดการกับความทรงจำอันเจ็บปวดในอดีตของเขา

**นักแสดง**
 ฮย็อน บิน รับบท ฮัน แท-อุง / ฮัน ด๊กกู- ซ็อง ยู-รี รับบท คิม โบ-รา- อิม จูฮวาน รับบท โช กึนวู- ยู อินยอง รับบท ลี ซึงรี- ชุน ฮูจิน รับบท คิม จางซู (พ่อของโบรา)- ลี ซุนโฮ รับบท คิม ช็อง-กยู- โอ มิฮี รับบท แม่ของโบรา- โก ดูชิม รับบท ปาร์ค ยองอุค (แม่ของแทวุง)- คิม อึงซู รับบท ลี ดองซึล (พ่อของซึงรี)- จิน แทฮุน รับบท ชอย ชุงชิก- จางจุงฮี รับบท โก ซุนจา (แม่บ้านของโบรา)- จุง จีอัน รับบท ปาร์ค ด๊กนาม (ลูกสาวของซุนจา)- คิม ฮักจิน รับบท อัน ซางโฮ- ลี โซยุน รับบท ฮง จีเฮ- ลี ชุลมิน รับบท ปาร์ค ดองพิล- ปาร์ค จินยอง รับบท จาง ปาร์คซา (หมอของโบรา)- ชอย ดุคมุน รับบท โอ ชิลจาง- คิม โบลแร รับบท ศาตราจารย์วิชาคณิตศาสตร์- โก จูยุน รับบท คิม โบรา (ตอนเด็ก)

**ออกอากาศในต่างประเทศ**
ออกอากาศในญี่ปุ่นทางช่องทีวีโตเกียว เริ่มตั้งแต่วันที่ 10 พฤษภาคม ค.ศ. 2007 ออกอากาศซ้ำในเดือนมีนาคม ค.ศ. 2014 ทางช่องเคเบิล LaLaTV
ออกอากาศในประเทศไทยทางช่อง 7 เริ่มวันที่ 3 พฤศจิกายน พ.ศ. 2550  และกลับมาฉายอีกครั้งในปี พ.ศ. 2558 ทางช่องทรูโฟร์ยู

**อ้างอิง**
  date=2013-05-15 เรื่องย่อ ลิขิตรัก...ละลายใจ (The Snow Queen)-  date=2012-05-13 The Snow Queen - ลิขิตรัก...ละลายใจ
หมวดหมู่:ละครโทรทัศน์ช่องเคบีเอส‎ 
หมวดหมู่:ละครโทรทัศน์เกาหลีใต้ในปี พ.ศ. 2549
หมวดหมู่:ราชาธิปไตยเบลเยียม

หมวดหมู่:ราชาธิปไตยในปัจจุบัน
หมวดหมู่:รัฐบาลเบลเยียม
หมวดหมู่:ราชาธิปไตยยุโรป
ริงโกะ คิกูจิ

ริงโกะ คิกูจิ (Kikuchi Rinko) เดิมชื่อ ยูริโกะ คิกูจิ (Kikuchi Yuriko) เป็นนักแสดงหญิงชาวญี่ปุ่น ริงโกะเคยได้รับการเสนอชื่อเข้าชิงรางวัลออสการ์ จากผลงานแสดงเรื่อง "Babel อาชญากรรม / ความหวัง / การสูญเสีย" ผลงานกำกับของอเลฮานโดร กอนซาเลซ อินาร์ริตูร์ ในปี 2006

**ประวัติ**

**ผลงาน**
ริงโกะ คิกูจิ แจ้งเกิดจากหนังเรื่อง "Babel อาชญากรรม / ความหวัง / การสูญเสีย" ทำให้เธอได้เข้าชิงรางวัลถึง 23 สาขาจาก 19 สถาบันทั่วโลก หลังจากนั้นเธอได้ร่วมแสดงในหนังฮอลลีวู้ด เรื่อง "The Brothers Bloom พี่น้องบลูม ร่วมกันตุ๋น จุ้นละมุน" ผลงานการกำกับของ เรน จอนสัน (ผู้กำกับจาก Looper และ Star Wars Episode VIII 2017) และในปี 2013 เธอยังได้รับบทนำในภาพยนตร์แอคชั่นเรื่อง แปซิฟิค ริม สงครามอสูรเหล็ก ผลงานกำกับของกีเยร์โม เดล โตโร ในปี 2013 และร่วมแสดงนำในภาพยนตร์เรื่อง 47 โรนิน มหาศึกซามูไร ภาพยนตร์ดัดแปลงจากตำนานสี่สิบเจ็ดโรนิน ร่วมแสดงกับ เคอานู รีฟส์ (จาก The Matrix เดอะแมททริก) และ ริงโกะ ก็มีผลงานการแสดงโดยรับบทนำอย่างเป็นทางการในหนังฮอลลีวู้ดเรื่อง "Kumiko, the Treasure Hunter" ผลงานการสร้างและกำกับโดยผู้กำกับหน้าใหม่ เดวิด เซลเนอร์ โดยภาพยนตร์ได้ออกฉายตามเทศกาลต่าง ๆ ในปี 2014 และเข้าฉายอย่างเป็นทางการในปี 2015 และผลงานการแสดงภาพยนตร์ในปี 2015 คือ "Nobody Wants the Night" ผลงานการกำกับของ อิซาเบล โคเซท โดย ริงโกะ เคยแสดงนำในหนังเรื่อง "Map of the Sounds of Tokyo" ผลงานการกำกับของ อิซาเบล มาแล้วในปี 2009 และผลงานการแสดงเรื่องล่าสุดคือ "To Give a Dream" ละครทีวีในญี่ปุ่นทางสถานี WOWOW ร่วมแสดงกับ นานะ โคมัตสึ (จาก The World of Kanako นางฟ้าอเวจี) และนอกเหนือจากนี้ ริงโกะยังมีโอกาศจะได้กลับมารับบท มาโกะ โมริ ในหนัง แปซิฟิค ริม สงครามอสูรเหล็ก ภาค 2 ที่จะเริ่มถ่ายทำในปี 2017 แต่ยังไม่มีการประกาศออกมาอย่างเป็นทางการว่าเธอจะได้รับบทนี้อีกครั้งหรือไม่

**ชีวิตส่วนตัว**
วันที่ 1 มกราคม 2015 เธอได้สมรสกับ โชตะ โซเมตานิ นักแสดงหนุ่มรุ่นน้องชาวญี่ปุ่นวัย 22 ปี (นักแสดงจาก Himizu รักรากเลือด และ parasyte เพื่อนรักเขมือบโลก 2014) ในเดือนตุลาคม 2016 เธอให้กำเนิดบุตรคนแรกที่ไม่ทราบเพศ

**ผลงานการแสดง**

**ภาพยนตร์**

**ละครทีวี**

**รางวัลและการเสนอชื่อ**

**อ้างอิง**

**แหล่งข้อมูลอื่น**
 1946248
หมวดหมู่:นักแสดงหญิงชาวญี่ปุ่น
หมวดหมู่:บุคคลจากฮาดาโนะ
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
นักบุญลอว์เรนซ์

นักบุญลอว์เรนซ์ (Saint Lawrence; Laurentius) เป็นหนึ่งในเจ็ดพันธบริกรแห่งคริสตจักรกรุงโรม ได้ถวายงานรับใช้สมเด็จพระสันตะปาปาซิกซ์ตุสที่ 2 เมื่อจักรพรรดิวาเลเรียนเบียดเบียนคริสต์ศาสนิกชนในปี ค.ศ. 258 ทั้งสองท่านได้พลีชีพเป็นมรณสักขีในศาสนาคริสต์ด้วย

**ประวัติ**
นักบุญลอว์เรนซ์เกิดเมื่อปี ค.ศ. 225 ที่เมืองเวสกา แคว้นฮิสเปเนีย เมื่อโตขึ้นได้ศึกษาด้านมนุษยศาสตร์และเทววิทยาที่เมืองซาราโกซา และได้รู้จักกับซิกซ์ตุสซึ่งเป็นอาจารย์อยู่ที่นั่น เมื่อซิกซ์ตุสได้รับเลือกเป็นสมเด็จพระสันตะปาปาซิกซ์ตุสที่ 2 ลอว์เรนซ์ได้ติดตามอาจารย์กลับมาช่วยงานรับใช้คริสตจักรที่กรุงโรมด้วย สมเด็จพระสันตะปาปาซิกซ์ตุสที่ 2 โปรดศีลอนุกรมขั้นพันธบริกรแก่ลอว์เรนซ์ มีหน้าที่ดูแลทรัพย์สินต่าง ๆ ของคริสตจักร
จักรพรรดิวาเลเรียนต้องการริบทรัพย์ของคริสตจักรจึงจับพระสันตะปาปาและเหล่าพันธบริกรมาทรมานเพื่อบีบบังคับให้บอกที่เก็บสมบัติ สมเด็จพระสันตะปาปาถูกประหารชีวิตด้วยการตัดศีรษะ ส่วนลอว์เรนซ์ก็ถูกย่างทั้งเป็นจนถึงแก่มรณกรรมเมื่อวันที่ 10 สิงหาคม ค.ศ. 258 หลังจากที่พระสันตะปาปาซิกซ์ตุสถูกประหารได้เพียง 3 วัน ทางการโรมันไม่ได้ทรัพย์สินใด ๆ เพราะลอว์เรนซ์ได้นำทรัพย์สินทั้งหมดของคริสตจักรไปแจกจ่ายแก่ผู้ยากไร้หมดแล้ว 

**อ้างอิง**
258
หมวดหมู่:นักบุญชาวสเปน
หมวดหมู่:นักบุญในคริสต์ศตวรรษที่ 3
หมวดหมู่:มรณสักขีในศาสนาคริสต์
หมวดหมู่:นักบวชในศาสนาคริสต์ชาวสเปน
หมวดหมู่:พันธบริกร
หมวดหมู่:ผู้ถูกประหารชีวิตโดยการเผาทั้งเป็น
เจ้าจอมมารดาหม่อมราชวงศ์จิ๋ว ในรัชกาลที่ 5

ไฟล์:เรือนเจ้าจอมมรว.จิ๋ว.jpg|thumb|เรือนเจ้าจอมมารดาหม่อมราชวงศ์จิ๋ว ภายในเขตพระราชฐานชั้นใน ที่ต่อมาได้ตกเป็นเรือนของเจ้าจอมเง็ก
เจ้าจอมมารดาหม่อมราชวงศ์จิ๋ว (ราชสกุลเดิม: กปิตถา) เป็นธิดาในหม่อมเจ้าวัฒนา กปิตถา ต่อมาได้ถวายตัวเป็นพระสนมสนองพระเดชพระคุณในพระบาทสมเด็จพระจุลจอมเกล้าเจ้าอยู่หัว ประสูติกาลพระองค์เจ้าหญิงไม่ปรากฏพระนาม (13 ธันวาคม พ.ศ. 2435 — 25 มกราคม พ.ศ. 2436) สิ้นพระชนม์ขณะมีพระชันษาได้เพียง 43 วัน พระศพบรรจุไว้ ณ สุสานหลวง วัดราชบพิธสถิตมหาสีมารามราชวรวิหาร (ผังสุสานหลวงหมายเลข 10 พระราชธิดาที่ 84)

**เครื่องราชอิสริยาภรณ์**
 border เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)

**ลำดับสาแหรก**

**อ้างอิง**
หมวดหมู่:พระภรรยาในรัชกาลที่ 5
หมวดหมู่:เจ้าจอมมารดา
หม่อมราชวงศ์จิ๋ว
หมวดหมู่:ผู้ได้รับเหรียญรัตนาภรณ์ จ.ป.ร.3
หมวดหมู่:หม่อมราชวงศ์